b'\n_START_ARTICLE_\nHyundai Sonata\n_START_SECTION_\nHistorie\n_START_PARAGRAPH_\nSonata kom p\xc3\xa5 markedet i Danmark i starten af 1992 og var en af Hyundais f\xc3\xb8rste bilmodeller, som solgtes i Danmark._NEWLINE_I modelprogrammet var Sonata Hyundais topmodel frem til introduktionen af den \xc3\xb8vre mellemklassebil Hyundai XG i 1998.\n_START_SECTION_\nSikkerhed\n_START_PARAGRAPH_\nDenne generation af Sonata havde hverken ABS eller airbags. Her er det v\xc3\xa6rd at bem\xc3\xa6rke, at i det tidsrum havde de fleste mellemklassebiler ikke disse ting som standardudstyr. ABS blev for eksempel standard i Ford Scorpio i 1985, og i Sonata med Y3-modellen. Med denne tilkom ogs\xc3\xa5 airbags.\n_START_SECTION_\nSikkerhed\n_START_PARAGRAPH_\nDenne model af Sonata (type Y2) havde stadigv\xc3\xa6k ikke airbags, hvorimod ABS kunne f\xc3\xa5s som ekstraudstyr til V6-modellen. P\xc3\xa5 modellens introduktionstidspunkt var airbags og ABS stadigv\xc3\xa6k ikke standardudstyr i de fleste mellemklassebiler. Undervognen er meget komfortabel, og blev ikke \xc3\xa6ndret ved faceliftet i 1992.\n_START_SECTION_\nSalgsstrategi\n_START_PARAGRAPH_\nDe sydkoreanske bilfabrikanter, som fra 1991 (Hyundai), 1993 (Kia) hhv. 1994 (Daewoo) for f\xc3\xb8rste gang solgte deres biler i Europa, fulgte samme salgsstrategi som de japanske bilfabrikanter 30 \xc3\xa5r forinden. De fors\xc3\xb8gte at tiltr\xc3\xa6kke kunder ved hj\xc3\xa6lp af lave priser i kombination med omfangsrigt komfortudstyr._NEWLINE_Dermed havde V6-modellen af Sonata, som kom p\xc3\xa5 markedet i maj 1993, et omfattende komfortudstyr med klimaanl\xc3\xa6g, s\xc3\xa6devarme og l\xc3\xa6derindtr\xc3\xa6k til n\xc3\xa6sten samme pris som basismodellen af Volkswagen Passat med firecylindret motor._NEWLINE_Ulemperne ved denne model var for bl\xc3\xb8d affjedring og st\xc3\xb8dd\xc3\xa6mperafstemning, billige materialer i kabinen samt en tilforladelighed og forarbejdning under gennemsnittet. K\xc3\xb8reegenskaberne blev bedre i forhold til forg\xc3\xa6ngeren, idet karrosseriet var blevet stivere og affjedringen h\xc3\xa5rdere.\n_START_SECTION_\nSikkerhed\n_START_PARAGRAPH_\nABS-systemet, som var ekstraudstyr i forg\xc3\xa6ngeren, blev nu standardudstyr, ligesom de for f\xc3\xb8rste gang indf\xc3\xb8rte airbags som beskyttede f\xc3\xb8rer og fors\xc3\xa6depassager._NEWLINE_P\xc3\xa5 denne Sonata blev der for f\xc3\xb8rste gang udf\xc3\xb8rt kollisionstests udenfor fabrikantens udviklingscentre. De amerikanske trafiksikkerhedsmyndigheder fandt Sonata n\xc3\xa6sten lige s\xc3\xa5 sikker som dens hovedkonkurrenter Honda Accord og Toyota Camry. I mods\xc3\xa6tning til Accord og Camry blev Sonata ogs\xc3\xa5 testet fra siden, hvor den p\xc3\xa5 grund af manglende sideairbags gav meget h\xc3\xb8j belastning p\xc3\xa5 brystomr\xc3\xa5det af f\xc3\xb8reren og fors\xc3\xa6depassageren (\xc3\xa9n hhv. to stjerner). Hoved- og benomr\xc3\xa5det blev stadigv\xc3\xa6k ikke testet i US NCAPs sidekollisionstest._NEWLINE_Testforholdene hos det af forsikringsselskaberne grundlagte IIHS udviste en p\xc3\xa5 taglinjen kn\xc3\xa6kkende sikkerhedscelle i frontalsammenst\xc3\xb8d med en halvfyldt bil, som fik kontakt med Sonata p\xc3\xa5 f\xc3\xb8rersiden. Bilens stabilitet blev dermed ligesom f\xc3\xb8rerens fodrum bed\xc3\xb8mt som d\xc3\xa5rlig. Fors\xc3\xa6depassageren, ligesom hoved- og brystomr\xc3\xa5det p\xc3\xa5 begge fors\xc3\xa6debrugerne opn\xc3\xa5ede derimod den bedste vurdering. P\xc3\xa5 grund af den eftergivende sikkerhedscelle blev bilen dog positioneret p\xc3\xa5 laveste sikkerhedstrin, som den delte med Mitsubishi Galant p\xc3\xa5 samme platform og ogs\xc3\xa5 med den h\xc3\xb8jere positionerede Volkswagen Passat. Honda Accord og Toyota Camry opn\xc3\xa5ede lidt hhv. meget bedre resultater, samlet set dog med de samme styrker og svagheder. En sidekollisions- eller rulletest er ikke gennemf\xc3\xb8rt af IIHS.\n_START_SECTION_\nTilforladelighed\n_START_PARAGRAPH_\nEt canadisk bilmagasin placerede Sonata Y3 med 3+ som undergennemsnitligt tilforladelig. Vurderinger fra Consumer Reports eller J.D. Power er enten ikke frit tilg\xc3\xa6ngelige eller ikke gennemf\xc3\xb8rt. Modellens hyppigste problemer ber\xc3\xb8rer automatgearet p\xc3\xa5 model\xc3\xa5rene 1995 til 1997. Ved manuelt gearskifte kunne indrykning af bakgearet f\xc3\xb8re til yderligere problemer, som blev l\xc3\xb8st gennem montering af modificerede byggedele (1995 og 1996). For alle model\xc3\xa5r forkorter en efter vedligeholdesarbejder ikke rigtigt monteret batteriafd\xc3\xa6kning batteriets levetid p\xc3\xa5 grund af permanent udslippende str\xc3\xb8m.\n_START_SECTION_\nSalgsstrategi\n_START_PARAGRAPH_\nKendetegnene for Sonata var ligesom f\xc3\xb8r det omfangsrige standardudstyr, til hvilket der nu blev tilf\xc3\xb8jet et sikkerhedsudstyr med fire airbags (front- og sideairbags til f\xc3\xb8rer og fors\xc3\xa6depassager) samt ABS, samt en lavere pris. Tilforladeligheden forbedrede sig, men n\xc3\xa5ede dog stadig ikke op p\xc3\xa5 japanske konkurrenters niveau.\n_START_SECTION_\nSikkerhed\n_START_PARAGRAPH_\nSonata EF havde som standard sideairbags og antispinregulering, men ingen ESP._NEWLINE_I US NCAP-test opn\xc3\xa5ede Sonata i front- og sidekollisionstest fire stjerner for f\xc3\xb8rer- og fors\xc3\xa6depassagersikkerhed. Det forsikringsejede IIHS vurderede bilen forskelligt. I sidekollisionstest var f\xc3\xb8rerens hoved bedst muligt beskyttet, mens alle andre kropsomr\xc3\xa5der var indordnet p\xc3\xa5 det laveste sikkerhedstrin. Helt modsat forl\xc3\xb8b m\xc3\xa5lene for bags\xc3\xa6depassagererne. Deres hoveder var p\xc3\xa5 grund af de manglende gardinairbags d\xc3\xa5rligt beskyttet, og alle andre kropsomr\xc3\xa5der bedst muligt beskyttet. Karrosseristrukturen blev i sidekollisionstesten samlet set vurderet til det laveste sikkerhedstrin, og i frontalkollisionstesten kun et trin bedre med marginal, da taglinjen kn\xc3\xa6kkede ligesom p\xc3\xa5 forg\xc3\xa6ngeren. Fodomr\xc3\xa5det opn\xc3\xa5ede ved frontalkollsionstesten middel bed\xc3\xb8mmelse, og alle andre omr\xc3\xa5der den h\xc3\xb8jeste bed\xc3\xb8mmelse inklusive dummyernes godt kontrollerede bev\xc3\xa6gelser. Dermed l\xc3\xa5 frontstabiliteten lidt under de dav\xc3\xa6rende konkurrenters niveau, og sidestabiliteten p\xc3\xa5 niveau med konkurrenterne uden sideairbags.\n_START_SECTION_\nTilforladelighed\n_START_PARAGRAPH_\nDet amerikanske forbrugertidsskrift Consumer Reports vurderede efter en rundsp\xc3\xb8rge blandt 800.000 bilejere i 2004 Hyundai Sonata som den mest tilforladelige bil. Rundsp\xc3\xb8rgen var den hidtil st\xc3\xb8rste udf\xc3\xb8rt af en uafh\xc3\xa6ngig organisation. J.D. Power placerede denne Sonata lidt over gennemsnittet, denne vurdering omfattede alle adspurgte bilomr\xc3\xa5der. Det var ejere af tre \xc3\xa5r gamle biler som blev spurgt. Frem til og med model\xc3\xa5ret 2003 var frem for alt automatgearet ber\xc3\xb8rt af problemer, og blev derefter tilforladeligt. En tungtg\xc3\xa5ende manuel gearkasse p\xc3\xa5 1999- og 2000-modellerne blev ved hj\xc3\xa6lp af montering af modificerede dele lettere g\xc3\xa5ende. P\xc3\xa5 2002-modellen kunne klimaautomatikkens temperatursensor p\xc3\xa5 grund af udfalende luftf\xc3\xb8ring ikke l\xc3\xa6ngere m\xc3\xa5le kabinetemperaturen og regulerede dermed temperaturen efter temperaturen i motorrummet. Us\xc3\xa6dvanlige rystelser p\xc3\xa5 for- og bagakslerne kunne p\xc3\xa5 biler af samme model\xc3\xa5r elimineres ved hj\xc3\xa6lp af modificerede stabilisatorer. I 2010 startede Hyundai en serviceaktion, hvor en eventuel for st\xc3\xa6rkt rustende forakselb\xc3\xa6rer kunne udskiftes uden beregning. Samtidig blev b\xc3\xa6rerens tykkelse m\xc3\xa5lt p\xc3\xa5 forskellige steder. Den oprindeligt g\xc3\xa6ldende gennemt\xc3\xa6ringsgaranti var for Sonata g\xc3\xa6ldende i seks \xc3\xa5r, regnet fra datoen for f\xc3\xb8rste indregistrering.\n_START_SECTION_\nModelsl\xc3\xa6gtskaber\n_START_PARAGRAPH_\nHyundai Sonata af fjerde generation (type EF) leverede den tekniske basis for konstruktionen p\xc3\xa5 m\xc3\xa6rkets f\xc3\xb8rste SUV-model, Santa Fe. Santa Fe var og er en salgssucces p\xc3\xa5 det nordamerikanske marked, hvilket ogs\xc3\xa5 bet\xc3\xb8d et \xc3\xb8get kendskab til m\xc3\xa6rket. Ogs\xc3\xa5 i Europa var modellen en betragtelig succes. Yderligere p\xc3\xa5 samme platform byggede modeller var Hyundai Trajet og Kia Magentis.\n_START_SECTION_\nSikkerhed\n_START_PARAGRAPH_\nSonatas sikkerhedsudrustning levede p\xc3\xa5 introduktionstidspunktet op til tidens standard og manglede kun f\xc3\xb8rerhj\xc3\xa6lpesystemer, som dog kunne f\xc3\xa5s som ekstraudstyr. I marts 2005 omfattede sikkerhedsudstyret i Sonata seks airbags (front- og sideairbags for f\xc3\xb8rer og fors\xc3\xa6depassager samt gardinairbags over de samlede rudearealer i siden) og for f\xc3\xb8rste gang i en Hyundai-sedan standardmonteret ESP. Derudover h\xc3\xb8rte aktive nakkest\xc3\xb8tter og selehuskere til standardudstyret._NEWLINE_Ved Euro NCAPs kollisionstest i \xc3\xa5r 2006 opn\xc3\xa5ede Sonata et resultat p\xc3\xa5 27 point ud af 37 mulige og fire ud af fem stjerner. Den anderledes udfaldende kollisionstest udf\xc3\xb8rt af de amerikanske trafiksikkerhedsmyndigheder gennemf\xc3\xb8rte Sonata med det bedst mulige resultat p\xc3\xa5 fem stjerner. Dermed h\xc3\xb8rte modellen efter det amerikanske fagtidsskrift Consumer Reports til de sikreste mellemklassebiler p\xc3\xa5 det nordamerikanske marked. Andre forhold blev udnyttet af det af forsikringsselskaberne grundlagte IIHS, som for eksempel ikke kun afpr\xc3\xb8vede ulykkessandsynligheden, men udnyttede den ogs\xc3\xa5. Bagende- og frontstabilitet blev af IIHS placeret i den bedste kategori, men ved en egentlig ret god absolveret sidekollsion blev kv\xc3\xa6stelsesrisikoen for f\xc3\xb8rerens hofter og ben placeret meget h\xc3\xb8jt, s\xc3\xa5 ogs\xc3\xa5 sidestabiliteten endte som marginal. US NCAP afpr\xc3\xb8ver ved sidekollision kun kv\xc3\xa6stelsesrisikoen for brystomr\xc3\xa5det, hvor Sonata tilb\xc3\xb8d god til meget god beskyttelse. Samlet set opn\xc3\xa5ede bilen dermed en acceptabel sikkerhedsvurdering i IIHS-testen.\n_START_SECTION_\nTilforladelighed\n_START_PARAGRAPH_\nFemte generations tilforladelighed opn\xc3\xa5ede et meget godt niveau, over gennemsnittet. If\xc3\xb8lge rundsp\xc3\xb8rger blandt ejere gennemf\xc3\xb8rt af det amerikanske fagtidsskrift Consumer Reports samt J.D. Power var tilforladeligheden rigtig god og n\xc3\xa5ede op p\xc3\xa5 japanske konkurrenters niveau. F.eks. h\xc3\xb8rte elektronik og drivlinje til de bedste i klassen, hvorimod holdbarheden for karrosseri og kabine kun var mellemgod. Der blev spurgt til vindst\xc3\xb8j, klapren, l\xc3\xa6kager samt tilstand af lak og kabinematerialer._NEWLINE_De sj\xc3\xa6ldne problemer ber\xc3\xb8rte automatgearet p\xc3\xa5 2006-modellen. Yderligere problemstillinger var et 5 til 10\xc2\xa0\xc2\xb0C un\xc3\xb8jagtigt udetermometer i biler med klimaautomatik (model\xc3\xa5r 2006), en p\xc3\xa5 grund af elektromagnetiske forstyrrelser konstant lysende d\xc3\xa6ktryksadvarselslampe (2006 og 2007) samt en sensor i V6-modellens elektroniske gaspedal (2006 og 2007), som ved en defekt aktiverede et n\xc3\xb8dk\xc3\xb8rselsprogram med en maksimal hastighed p\xc3\xa5 ca. 20\xc2\xa0km/t men ingen selvst\xc3\xa6ndig acceleration. For den faceliftede model er der ikke registreret problemer.\n_START_SECTION_\nFacelift\n_START_PARAGRAPH_\nI efter\xc3\xa5ret 2008 blev Sonata faceliftet. Modsat formodninger om at modellen skulle have v\xc3\xa6ret omd\xc3\xb8bt til i40, beholdtes ogs\xc3\xa5 i Danmark den hidtidige salgsbetegnelse. I rammerne af dette facelift blev frontpartiet let modificeret og Sonata fik et nydesignet instrumentbr\xc3\xa6t. Ogs\xc3\xa5 motorprogrammet blev modificeret, s\xc3\xa5 2,4-liters benzinmotoren blev afl\xc3\xb8st af en ny Theta II-motor p\xc3\xa5 2,0 liter med 121 kW/165 hk. Ogs\xc3\xa5 3,3-liters V6-motorem med 184 kW/250 hk og 2,0-liters dieselmotoren med 110 kW/150 hk fik mere effekt.\n_START_SECTION_\nS\xc3\xa6rlige kendetegn\n_START_PARAGRAPH_\nDenne generation af Sonata var den eneste, som fandtes med dieselmotor. Ligesom forg\xc3\xa6ngeren lagde modellen platform til Santa Fe. Sonata var en bestanddel i bilfl\xc3\xa5den ved VM i fodbold 2006.\n_START_SECTION_\nMotorer\n_START_PARAGRAPH_\nVed premieren i USA i 2010 introduceredes en nyudviklet 2,4-liters benzinmotor med direkte indspr\xc3\xb8jtning, som yder 148 kW/201 hk ved 6300 omdr./min. og et maksimalt drejningsmoment p\xc3\xa5 250 Nm ved 4250 omdr./min. Denne "Theta II GDI"-motor kan kombineres med sekstrins enten automatisk eller manuel gearkasse og var den eneste tilg\xc3\xa6ngelige motor frem til slutningen af 2010, hvor der introduceredes en turboversion med 2,0 GDI-motor med 201 kW/274 hk._NEWLINE_Udskudt kortvarigt til marts 2011 blev fuldhybridversionen af Sonata, som kun findes i USA og Canada. CW-v\xc3\xa6rdien p\xc3\xa5 hybridversionen blev s\xc3\xa6nket til 0,25, og 2,4-litersmotoren drevet i Atkinson-cyklus. Benzinmotoren yder 124 kW/169 hk og elektromotoren 29 kW/40 hk. Det kombinerede br\xc3\xa6ndstofforbrug i den praksisn\xc3\xa6re nordamerikanske EPA-rating er opgivet til 6,2 liter pr. 100 km. I kabinen er omdrejningst\xc3\xa6lleren erstattet af en "EcoGuide" med bl\xc3\xa5t og r\xc3\xb8dt omr\xc3\xa5de, som vurderer k\xc3\xb8restilen p\xc3\xa5 effektivitet. Under k\xc3\xb8rslen fremkommer der anvisninger om hybridsystemets aktuelle tilstand.\n_START_SECTION_\nMarkeder og karrosserivarianter\n_START_PARAGRAPH_\nI Sydkorea og USA hedder bilen fortsat Sonata, mens den i Australien er blevet omd\xc3\xb8bt til i45._NEWLINE_Den til Europa udviklede version kom p\xc3\xa5 markedet i efter\xc3\xa5ret 2011 og hedder i40. Produktionen finder sted p\xc3\xa5 verdens st\xc3\xb8rste bilfabrik i Ulsan. For f\xc3\xb8rste gang har Hyundai udviklet en mellemklassestationcar ("i40 cw"), som er afstemt af det europ\xc3\xa6iske udviklingscentrum i R\xc3\xbcsselsheim. Modellen kommer senere til at findes med den ovenfor beskrevne hybridteknik som dieselhybrid, som bliver verdenspremiere p\xc3\xa5 denne teknik i denne karrosseriform. Sedanversionen fulgte i for\xc3\xa5ret 2012._NEWLINE_Der t\xc3\xa6nkes i \xc3\xb8jeblikket over en cabrioletudgave af Sonata. I denne is\xc3\xa6r i Nordamerika almindelige bilklasse er de prissvarende konkurrenter Toyota Solara og Chrysler Sebring udg\xc3\xa5et.\n_START_SECTION_\nSikkerhed\n_START_PARAGRAPH_\nSikkerhedsudstyret svarer til forg\xc3\xa6ngerens og omfatter ud over seks airbags ogs\xc3\xa5 standardmonteret ESP. Ogs\xc3\xa5 d\xc3\xa6ktrykskontrolsystem, aktive nakkest\xc3\xb8tter foran og Isofix-b\xc3\xb8rnes\xc3\xa6desystem er ligesom p\xc3\xa5 forg\xc3\xa6ngeren standardudstyr. Yderligere k\xc3\xb8rselshj\xc3\xa6lpssystemer som f.eks. vognbaneskiftassistent findes kun i Sonatas europ\xc3\xa6iske s\xc3\xb8stermodel i40 eller st\xc3\xb8rre sedaner som f.eks. den i Europa ikke tilg\xc3\xa6ngelige Grandeur._NEWLINE_De amerikanske trafiksikkerhedsmyndigheder missede i US NCAP-testen i 2011 flere omr\xc3\xa5der p\xc3\xa5 dukken og udvidede med en p\xc3\xa6letest ligesom Euro NCAP, hvor bilen skubbes sidel\xc3\xa6ns ind i en tr\xc3\xa6agtig forhindring. Hyundai forbedrede derfor Sonataen fra 2. juli og 7. september 2010, hvorved frontalkollisionsresultatet endte p\xc3\xa5 fire i stedet for tre stjerner. Sidekollisionsresultatet inklusive p\xc3\xa6letesten forblev dog p\xc3\xa5 det maksimale resultat p\xc3\xa5 fem stjerner, hvorved ogs\xc3\xa5 det samlede resultat blev forbedret. Det forsikringsejede IIHS testede i frontalomr\xc3\xa5det i stedet for US NCAPs stive forhindring med en sidemonteret, billignende barriere og sidel\xc3\xa6ns med en SUV-lignende, i stedet for US NCAPs sedanlignende barriere. Derudover udf\xc3\xb8rer Euro NCAP en rulle- og afk\xc3\xb8rselstest. Alle n\xc3\xa6vnte tests blev p\xc3\xa5 alle m\xc3\xa5lepunkter absolveret med den bedst mulige bed\xc3\xb8mmelse god. Dermed vandt Sonata automatisk Top Safety Pick Award og anbefales af de amerikanske forsikringsselskaber.\n_START_SECTION_\nTilforladelighed\n_START_PARAGRAPH_\nDen eneste indtil videre tilg\xc3\xa6ngelige statistikkilde for denne generation er TrueDelta. Deres indsats er de fortl\xc3\xb8bende indberetninger af problemer foretaget af bilejerne og tilg\xc3\xa6ngeligheden af disse detaljer. Herved adskiller TrueDelta sig fra J.D. Power, som kun en gang hvert tredje \xc3\xa5r offentligg\xc3\xb8r en samlet vurdering. Ens er dog begge vurderingerne af tidligere Sonata-generationer. Model\xc3\xa5ret 2011 befinder sig hos TrueDelta i topklassen, et trin under klassens bedste v\xc3\xa6rdi. Dette resultat er bem\xc3\xa6rkelsesv\xc3\xa6rdigt, da det handler om det f\xc3\xb8rste produktions\xc3\xa5r af en helt nykonstrueret bilmodel.'